
Text rozhodnutia
Súd: Krajský súd Bratislava Spisová značka: 4Co/265/2018 Identifikačné číslo súdneho spisu: 1214211778 Dátum vydania rozhodnutia: 27. 11. 2019 Meno a priezvisko sudcu, VSÚ: JUDr. Valéria Kleinová ECLI: ECLI:SK:KSBA:2019:1214211778.2 Opravné uznesenie Krajský súd v Bratislave v senáte zloženom z predsedníčky senátu JUDr. Valérie Kleinovej a členov senátu Mgr. Ingrid Degmovej Pospíšilovej v právnej veci žalobcov: 1/ D. F., A.. XX.XX.XXXX, W. W. XX, W., 2/ U. F., A.. XX.XX.XXXX, W. X. XX, W., obaja zastúpení JUDr. Sylviou Švecovou, advokátkou, Štefunkova 9, Bratislava, proti žalovaným: 1/ Hlavné mesto Slovenskej republiky Bratislava, so sídlom Primaciálne námestie 1, Bratislava, 2/ Národná diaľničná spoločnosť, a.s., so sídlom Dúbravská cesta 14, 841 04 Bratislava, IČO: 35919001, zastúpená JUDr. Martou Urbánkovou, advokát, Šafárikovo námestie 2, Bratislava, o určenie vlastníckeho práva k nehnuteľnostiam, takto r o z h o d o l : Krajský súd v Bratislave opravuje vo svojom rozsudku zo dňa 25. septembra 2019 č.k. 4Co 265/2018-552 o p r a v u j e prvú vetu Poučenia tak, že táto správne znie: „Tento rozsudok nemožno napadnúť odvolaním“. V ostatnej časti zostáva toto uznesenie nezmenené. o d ô v o d n e n i e : 1. Krajský súd v Bratislave ako súd odvolací vydal dňa 25. septembra 2019 rozsudok pod č.k. 4Co 265/2018-552, v ktorom pri jeho písomnom vyhotovení pri opise rovnopisu došlo chybou kancelárie k zrejmej chybe v písaní, keď v 1. vete Poučenia namiesto: “ Tento rozsudok nemožno napadnúť odvolaním.“ bolo nesprávne uvedené: “ Proti tomuto uzneseniu odvolanie nie je prípustné“. 2. Podľa § 224 Civilného sporového poriadku (ďalej len “CSP“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 3. Podľa § 234 ods. 2 CSP ak nie je ďalej ustanovené inak, použijú sa na uznesenie primerane ustanovenia o rozsudku. 4. Nakoľko pri písomnom vyhotovení rozsudku odvolacieho súdu došlo pri opise jeho rovnopisu k vyššie uvedenej zrejmej nesprávnosti v jeho Poučení, odvolací súd postupom podľa § 224 CSP vydaním opravného uznesenia túto zrejmú nesprávnosť opravil. 5. Toto rozhodnutie bolo prijaté senátom Krajského súdu v Bratislave pomerom hlasov 3:0. Poučenie: Toto uznesenie nemožno napadnúť odvolaním. Proti rozhodnutiu odvolacieho súdu je prípustné dovolanie ak to zákon pripúšťa (§ 419 C.s.p.) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie od doručenia opravného uznesenia len v rozsahu vykonanej opravy (§ 427 ods. 1 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (§ 428 C.s.p.).

